laion/Wikipedia-Exotic huggingface dataset:
סימון ברוד

סימון ברוד (בטורקית: Simon Brod‏ 1893–1962) היה איש עסקים ועסקן יהודי ציוני, יליד איסטנבול, האימפריה העות'מאנית. אבי ברוד היה חיט יהודי רוסי, שהתיישב באיסטנבול. סימון ברוד ואחיו מקס פתחו ופיתחו עסק מצליח של ייבוא טקסטיל בריטי. סימון, היה מראשי קהילת יהדות איסטנבול, חרף היותו אשכנזי בקהילה יהודית ספרדית. בימי מלחמת העולם השנייה היה נציג הג'וינט והסוכנות היהודית בטורקיה ופעל רבות בסיוע ליהודים הבורחים מאירופה לכיוון ארץ ישראל. בפעילותו למען היהודים הבורחים מאירופה נעזר ברוד בקשריו עם ארתור ויטאל, שעבד אז במשרד הדרכונים הבריטי באיסטנבול ובאחמט דמיר, שהיה בכיר במשטרה הטורקית. שמו של ברוד מקושר לאסון סטרומה וניצול היחיד, דוד סטוליאר, שברוד טיפל בו ודאג לו בעת כליאתו בבית הסוהר ובשחרורו ושילוחו לסוריה. בשנת 1942 נכלא ברוד למספר שבועות בגין עבירות כלכליות לכאורה ועל מס העושר שהוטל על בסיס אתני – טורקים מוסלמים חמישה אחוזים, יוונים 156 אחוזים, יהודים 179 אחוזים, ארמנים 222 אחוזים – הוא איבד בסופו של דבר חלק גדול מהונו. ערך מורחב – אסון סטרומה לאחר שהחלה מלחמת העולם השנייה יצאה מרומניה ספחנה עם קרוב לשמונה מאות יהודים לכיוון ארץ ישראל, הספינה, תחת השם סטרומה, עצרה באיסטנבול, כדי לקבל ויזות לארץ ישראל, אך השלטונות הבריטיים סירבו, גרמניה האיצה בטורקיה לגרש את הספינה ורומניה סירבה לקבלה בחזרה. המפליגים, שלפני יציאתם לדרך נבזזו על ידי השלטונות הרומניים ולאחר היציאה, כשהמנוע התקלקל, נאלצו לוותר על טבעות הנישואים, כדי לשלם למתקנים, כך שנותרו בחוסר כל. מנוע האוניה התקלקל שוב, השלטונות הטורקיים לא אפשרו למפליגים לרדת מהספינה ומזונם אזל. הספינה נשארה בנמל 72 ימים ובזמן הזה דאג ברוד, יחד עם יהודים נוספים ועם הסהר האדום, לספק מזון ללמפליגים הכלואים בספינה. לאחר שהמשא ומתן עם הבריטים נכשל, ציוו הטורקיה על יציאת הספינה, שרשרת העוגן נכרתה, האוניה נגררה מחוץ למים הטריטוריאליים ונסחפה בזרם עד שצוללת סובייטית הטביעה אותה. היה רק ניצול אחד, דוד סטוליאר, שנמשה מהמים במצב קשה. ברוד דאג לטיפול בו ולאחר שנכלא דאג למזונו בבית הכלא, עד ששוחרר כעבור חודשיים. לאחר שחרורו סיפק לו ברוד אישור כניסה לארץ ישראל, בגדים מזוודה וכרטיס נסיעה לסוריה. סטוליאר הגיע לארץ והתגייס לצבא הבריטי. בספר Portraits From a Bygone Istanbul: Georg Mayer and Simon Brod ("דיוקנאות מאיסטנבול הישנה"), שנכתב על ידי ריפעת נ. באלי, מסופר על שני מנהיגי הקהילה היהודית: גאורג מאייר וסימון ברוד. Über Istanbul nach Palästina (בגרמנית) Brod, Simon (באנגלית) Über Istanbul nach Palästina (בגרמנית) Portraits From a Bygone Istanbul: Georg Mayer and Simon Brod (באנגלית)
הומוס

הוּמוּס, או רַקְבּוּבִית בעברית, (מלטינית: Humus, הוּמוּס, אדמה), הוא סך החומרים האורגניים המצויים בקרקע אשר הגיעו לנקודה יציבה ממנה לא ימשיכו להתפרק. הומוס ממוצע מכיל מינרלים חיוניים לצמחים, כגון: ברזל, אשלגן, חנקן, זרחן ומנגן, בעל חומציות נייטרלית, מכיל אנזימים ובקטריות המועילים לצמחים ומכיל ריכוז גבוה של חומצות הומיות ופולביות. חומרים אלה הכרחיים לקיומה של אדמה פורייה ממנה יכולים צמחים וגידולים חקלאיים לשאוב את המרכיבים הנחוצים לשגשוגם. הומוס יכול להישאר בקרקע במשך מאות ואלפי שנים. בלשון הדיבור, קיים לפעמים בלבול בין מונח זה לבין המונח "קומפוסט" (בעברית: דְּשונֶת), המתייחס לתרכובת של חומרים אורגניים שעברו תהליך של פירוק ביולוגי, שבסופו המוצר המוגמר הוא הומוס המשמש כדשן. הומוס נוצר באופן טבעי בעשיית קומפוסט (דשונת) ומשמש כתוסף לקרקע בעלת איכות חומר אורגני ירודה, פוריות נמוכה ומבנה חסר. יתרונות הוספת הומוס הם בין היתר: שיפור המבנה הפיזיקלי של הקרקע, שיפור יכולת ספיחת המים, אוורור טוב יותר, גיבוש תלכידים באדמות חוליות, עידוד התפתחות מהירה של מיקרואורגניזמים המועילים לצמחים, זירוז צימוח וגטטיבי (vegetative) בשלבי החיים הראשונים של הצמח. בגלל תהליך הכנתו הארוך, הקומפוסט נקי מחיידקים מחוללי מחלות, נקי מזרעים של עשבים, פריך וחסר ריח ונוח מאוד לפיזור. הקומפוסט לא צורך חנקן בעת פירוקו ולכן אין לו תחרות עם הצמחים. בדרך-כלל רוב תהליכי הפירוק בקומפוסט מסתיימים תוך מספר חודשים ונותר בו רק הומוס יציב. קבוצות למען איכות הסביבה מוחות במרץ נגד ההשפעה ההרסנית של תעשיית החקלאות המודרנית על רמות ההומוס באדמה, שנעשית באמצעות שימוש בדשנים כימיים וחומרים מזיקים אחרים שמובילים לטענתם למעגל קסמים בו נראה כי רק עזרה כימית יכולה לכאורה לאפשר גידולים חקלאיים מוצלחים. שיטות חקלאיות אלטרנטיביות רבות מנסות לרפא את האדמה באמצעות הוספה של הומוס. שיטות שהונהגו במשך דורות במקומות מסוימים בעולם למטרה זו הביאו ללא ידיעת החקלאים לאסון. למשל, במדינות מתפתחות במזרח אסיה, נהוג להוסיף צואת אדם ישירות על אדמות הגידול כדי להעלות בהן את רמת ההומוס, דבר שמסייע לעיתים קרובות בהפצת מחלות. החקלאות האלטרנטיבית המערבית מעודדת שימוש בקומפוסט כדי להוכיח שהוספת זבל אורגני לאדמה בצורה מדעית יכולה לשקם את האדמה ולהשיב לה את רמות ההומוס המקוריות, זאת בנוסף לרצון לצמצם את כמות האשפה הנשלחת למטמנות. הומוס, באתר אנציקלופדיה בריטניקה (באנגלית) ניצן צבי כהן, ‏לא חומוס, הומוס, באתר דבר העובדים בארץ ישראל, 30 ביוני 2022 הומוס, דף שער בספרייה הלאומית מילון למונחי הביולוגיה הכללית (תשס"ט), אושר במליאת האקדמיה ללשון העברית ביום 29 ביוני 2009; רשימת מונחי איכות הסביבה (תשע"א), אושרה במליאת האקדמיה ללשון העברית ביום 6 ביוני 2011
ריבדביה

האם התכוונתם ל... ברנרדינו ריבדביה – פוליטיקאי והנשיא הראשון של ארגנטינה קומודורו ריבדביה – עיר בפרובינציית צ'ובוט שבארגנטינה ריבדביה (סן חואן) – עיר בפרובינציית סן חואן שבארגנטינה ריבדביה (גליסיה) – עיר במחוז אורנסה, בגליסיה שבספרד
טופ ליסטה

טופ ליסטה (Top lista) הוא מצעד מוזיקה הפועל בקרואטיה מאז 9 ביולי 2015. מצעד המוזיקה, אשר מסתמך על נתוני מכירות של איגוד תעשיית ההקלטות הקרואטי, מתפרסם בערוצי הרדיו והטלוויזיה של תאגיד השידור הציבורי הקרואטי HRT (אנ') וכן בערוץ הברודקאסט הקרואטי RTL (אנ').‏ המצעד מתפרסם במספר אופנים: HR Top 40, מצעד האיירפליי (סינגלים מקומיים) מצעד האיירפליי הקרואטי, מצעד האיירפליי (סינגלים בין-לאומיים) Top of the Shops, מצעד האלבומים המקומיים והזרים מצעד אלבומי הוויניל החודשי מצעד הסטרימינג החודשי של דיזר (ספטמבר 2017 – מרץ 2020) אתר האינטרנט הרשמי של טופ ליסטה "Airplay Radio Chart proglašen jedinom službenom top-listom stranih pjesama u RH" (בקרואטית). Scena.hr. 20 במאי 2017. ארכיון מ-2023-03-24. נבדק ב-24 במרץ 2023. {{cite web}}: (עזרה) "Emisija: Top.HR" (בקרואטית). RTL. ארכיון מ-2023-08-05. נבדק ב-24 במרץ 2023. {{cite web}}: (עזרה) "O top listi" (בקרואטית). top-lista. ארכיון מ-2023-12-07. נבדק ב-24 במרץ 2023. {{cite web}}: (עזרה) "Top-liste - Hrvatska Diskografska Udruga" (בקרואטית). hdu.hr. ארכיון מ-2023-06-05. נבדק ב-24 במרץ 2023. {{cite web}}: (עזרה) "Hrvatska diskografska udruga predstavlja Deezer singl mjeseca" (בקרואטית). Večernji list. 27 בספטמבר 2017. ארכיון מ-2023-03-24. נבדק ב-24 במרץ 2023. {{cite web}}: (עזרה) "Deezer singl mjeseca - Hrvatska Diskografska Udruga" (בקרואטית). hdu.hr. ארכיון מ-2023-06-05. נבדק ב-24 במרץ 2023. {{cite web}}: (עזרה)
Mediabase

Mediabase (במקור Mediascan) היא חברה אמריקאית אשר מפרסמת מצעדי מוזיקה על בסיס נתוני איירפליי של 180 תחנות רדיו בארצות הברית וקנדה. מצעדי מוזיקה אלו מתפרסמים ביומון האמריקאי USA Today ובתוכנית הרדיו האמריקאית American Top 40 (אנ'). כמו כן, החברה מספקת כלים אנליטיים מעמיקים לאנשי מקצוע בתעשיית הרדיו והמוזיקה. החברה היא חברת בת של IHeartMedia. ב-1988–1991, נתוני החברה התפרסמו במגזין המוזיקה Monday Morning Replay.‏ אתר האינטרנט הרשמי של Mediabase Mediabase, ברשת החברתית פייסבוק "Mediabase". Premiere Networks. ארכיון מ-2023-06-01. נבדק ב-3 בנובמבר 2022. {{cite web}}: (עזרה) Monday Morning Replay, World Radio History (ארכיון)
האמה התחתונה (פירושונים)

האם התכוונתם ל... האמה התחתונה – אמת מים מהתקופה החשמונאית, שהובילה מים ממעיינות הסמוכים לבית לחם ועד הר הבית שבירושלים, לאורך 23 קילומטרים שכונת אמת המים התחתונה – שכונה עתידית בירושלים, בין רמת רחל לגבעת הארבעה. קרויה על שם האמה התחתונה, שעוברת בה.
מידד גיסין

מידד גיסין (7 במרץ 1934 - 22 במאי 2022) היה איש ציבור בראשון לציון שעסק בענייני בריאות. ואת שירותו הצבאי עשה בחיל הים. משפחת גיסין מותיקי ראשון לציון אביו דב גיסין ואמו רוזה שושנה. נולד בשנת 1934 יחד עם אחיו התאום אלדד גדל ולמד במושבה. מדריך בהמכבי הצעיר. עבר קורס מורי התעמלות בימק"א ירושלים ונעשה אחראי על ההתעמלות ב"מכבי" ראשון לציון. גיסין גם שיחק בנבחרת ההוקי של הקבוצה. התגייס לחיל הים ובשנת 1956, בעקבות מבצע קדש, השתתף בהפלגה ההיסטורית מסביב לאפריקה, בפריגטה אח"י משגב (ק-30) במטרה לפתוח את מצרי טיראן לשיט ישראלי. שירת באוניות אח"י מבטח (ק-28), אח"י חיפה, אח"י יפו (ק-42), היתושים בעין גדי, אח"י מעוז, וזירת ים סוף בשארם א-שייח' גיסין שירת במילואים על אוניות חיל הים עד שנת 1988 וכאיש צוות השתתף בכל מלחמות ישראל. לאחר שחרורו מהשירות הסדיר, בשנת 1955, עבד גיסין בבית הקירור המשפחתי בראשון לציון. גיסין היה בעל משאית וחבר בחברת הובלה "מסילות ראשון לציון". משנת 1957, עבד גיסין בחברת "פז גז" ברמלה. מידד גיסין מתנדב באגודה למלחמה בסרטן וכיהן כנשיא ארגון בעלי הסטומה וכיושב ראש "צב"י" - צרכני בריאות ישראל, ארגון גג של ארגוני החולים. בשנת 2016 התנדב מידד, לכהן כחבר בוועד המנהל של עמותת חיל הים. במשך 6 שנים הוביל מידד את תחום הבריאות בעמותה ופעל רבות לסייע לחברים בתחום מיצוי הזכויות הרפואיות ממוסדות ורשויות. בשנת 2018 מתוך הבנה שהחינוך הוא אבן דרך להצלחה בחיים, ביקש מידד בשם אשתו דליה גיסין לתרום מדי שנה מלגת לימודים בגובה 4,000 ש"ח במסגרת תחרות מלגות סיוע לילדי ונכדי חברי עמותת חיל הים. בשנת 2008 קיבל גיסין "מגן שר הבריאות" למתנדבים מצטיינים. בשנת 2013 הוצב גיסין במקום השני ברשימת הגמלאים גיל - גמלאי ישראל לכנסת, לבחירות של הכנסת התשע עשרה. המפלגה לא עברה את אחוז החסימה. בשנת 2016 זכה גיסין בתואר "איש השנה" של ארגון ליונס. בשנת 2018 קיבל גיסין אות הוקרה על מפעל חיים מטעם האגודה למלחמה בסרטן. גיסין נישא לדליה ממשפחת בנארי ונולדו להם שלושה ילדים: הבן הבכור עופר שלמה גיסין נולד בשנת 1959. הבן השני אמיר גיסין ששירת במגוון תפקידים דיפלומטיים ונעשה מנכ"ל מכבי העולמית השלישי שי גיסין, אשר הקים יחד עם אחיו עופר שלמה גיסין את אתר תפוז אנשים. ב-22 במאי 2022 הלך מידד גיסין לעולמו ונקבר בבית העלמין הישן בראשון לציון. מידד גיסין בטבלת משפחות ראשון לציון. מידד גיסין בטבלת משפחות ראשון לציון. מכבי תנועה עולמית: אמיר גיסין מונה למנכ"ל
אורנית נימים

אורנית נימים היא פטריה ממשפחת ה־Suillaceae. זוהי פטריית מאכל הגדלה ביערות אורנים באירופה. הפטריה נפוצה מאוד בארץ. היא מופיעה בחודשים דצמבר - ינואר בחורשות אורנים וברושים. הכובע כ-5–10 ס"מ, ולפעמים גדול יותר, בתחילה כיפתי, ההולך והופך לקמור, קמור-שטוח, לפעמים שטוח לחלוטין או שקוע במרכזו ושוליו מורמים במקצת. פני הכובע חלקים, די דביקיים, במיוחד בתנאים לחים. צבעו חום-חלודי, חום-אדמדם או חום-ערמוני, בהיר או כהה יותר, בעל סיבים חומים וכהים יותר מצבע הרקע, צמודים לעור הכובע ומסודרים בצורה רדיאלית. שכבת העור מתקלפת מבשר הכובע בקלות יחסית. הנקבים קטנים, מעוגלים או מצולעים, צבעם בתחילה צהוב-חיוור או צהוב ההופך עם הזמן לכהה יותר, צהוב-זיתי. הצינורות יושבים או לפעמים גולשים מעט לרגל, אורכם מגיע ל-1 ס"מ, צבעם צהוב-חיוור עד צהוב-זיתי. הרגל גלילית, ישרה, לעיתים הולכת צרה יותר או עבה יותר בבסיסה, חסרת טבעת. פני הרגל צהבהבים, בגיל צעיר מכוסים בגרגירים באותו הצבע ההופכים עם הזמן לחומים או חומים-אדומים. בסיס הרגל והתפטיר המחובר אליו לעיתים בצבע ורוד, במיוחד בתנאים לחים. שמתי לב, שבתנאיי יובש הצבע לעיתים דוהה והופך ללבנבן. בשר הפטרייה לבנבן או צהוב-חיוור, לפעמים ורוד בבסיס הרגל, מרקמו בתחילה מוצק ההופך לספוגי ופריך. ללא ריח מיוחד, בעל טעם עדין ומתקתק. הנבגים חלקים, דמויי כישור, צבעם אוקר וגודלם 8-10*3,5-4 מיקרון. מדיה וקבצים בנושא אורנית נימים בוויקישיתוף אורנית נימים, באתר NCBI (באנגלית) אורנית נימים, באתר האנציקלופדיה של החיים (באנגלית) אורנית נימים, באתר GBIF (באנגלית) אורנית נימים, באתר mushrooms.org.il ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אורנית נימים". ערך זה הוא קצרמר בנושא בוטניקה. אתם מוזמנים לתרום לוויקיפדיה ולהרחיב אותו.
מיצ'ל (כדורגלן, 1975)

מיגל אנחל סאנצ'ס מוניוס, או בכינויו מיצ'ל (נולד ב-30 באוקטובר 1975) הוא כדורגלן עבר ומאמן כדורגל ספרדי. כיום הוא מאמן את ז'ירונה מהלה ליגה. מיטשל נולד במדריד. הוא גדל במחלקת הנוער של ראיו ואיקאנו, וערך את הופעת הבכורה בקבוצה הבוגרת בעונת 1993/1994. לאחר מכן שיחק עוד שתי עונות בקבוצה הבוגרת ובקבוצת המילואים. לאחר השאלה לאלמריה מהליגה הספרדית השנייה, חזר מיטשל לראיו ואיקאנו והיה שחקן מפתח כאשר הקבוצה סיימה במקום התשיעי בעונת 1999/2000 והעפילה לגביע אופ"א דרך ההגינות היחסית. בעונה שלאחר מכן הבקיע 10 שערי ליגה ב-33 משחקים. ב-2003 עבר מיטשל לריאל מורסיה תמורת 2.7 מיליון אירו, ושיחק בקבוצה עד 2005. בהמשך שיחק בהשאלה במלאגה. ביולי 2006 חזר מיטשל לראיו ואיקאנו, וסייע לה לעלות בחזרה לליגה הספרדית השנייה בעונת 2007/2008. הוא המשיך לשמש כקפטן הקבוצה, ותרם שני שערים ב-20 משחקים בעונת 2010/2011 כאשר הקבוצה חזרה לליגה הראשונה לאחר 8 שנים. ב-9 ביולי 2012, לאחר ששיחק רק ב-9 משחקים באותה עונה, פרש מיטשל ממשחק פעיל בגיל 36, ומונה מיד למאמן קבוצות הנוער של ראיו ואיקאנו. ב-21 בפברואר 2017 מונה למאמן הקבוצה הבוגרת, ובעונת 2017/2018 הוביל אותה לאליפות הליגה השנייה ולעלייה לליגה הראשונה. הוא חתם על חוזה חדש לעונה נוספת עם אופציה לשנה נוספת, אך פוטר ב-18 במרץ 2019 לאחר 7 הפסדים רצופים שהשאירו את הקבוצה 6 נקודות מעל הקו האדום. ב-1 ביוני 2019 מונה למאמן וסקה שירדה באותה עונה לליגה השנייה. הוא הוביל את הקבוצה לאליפות הליגה השנייה ולעלייה לליגה הראשונה. ב-12 בינואר 2021, כשהקבוצה במקום האחרון, פוטר מתפקידו. העונה הסתיימה שוב בירידה ליגה. ב-9 ביולי 2021 חתם כמאמן ז'ירונה על חוזה לעונה עם אופציה לעונה נוספת. הוא הוביל את המועדון לעלייה לליגה הראשונה לאחר ניצחון 3-1 על טנריפה במשחק הגמר על העלייה. בנוסף, הגיע עם הקבוצה לשמינית גמר הגביע, שם הפסידה 2-1 לראיו ואיקאנו. ב-19 במאי 2022, כאשר עליית הליגה עדיין לא הייתה ודאית, חתם על הארכת חוזה עד 2024. מיצ'ל, באתר Transfermarkt מיצ'ל, באתר Soccerway מיצ'ל, באתר BDFutbol מיצ'ל, באתר FootballDatabase.eu פרופיל המאמן, באתר Transfermarkt El capitán Míchel desmiente intentos de «motín» en el Rayo, diariovasco El Girona apuesta por Míchel, marca
לואיס גילרמה

לואיס גילרמה לירה דוס סנטוס (נולד ב-9 בפברואר 2006) הוא כדורגלן ברזילאי המשחק כקשר במועדון הכדורגל וסטהאם יונייטד. נולד בעיר אראקז'ו, גילרמה שיחק במספר בתי ספר לכדורגל בעיר הולדתו לפני שהצטרף לפלמיירס ב-2017. הוא חתם על החוזה המקצועני הראשון שלו עם המועדון ביוני 2022. גילרמה ערך את הופעת הבכורה שלו בקבוצה הבוגרת ב-12 באפריל 2023, כמחליף של חוסה מנואל לופז במחצית השנייה בניצחון 4-2 על טומבנסה בבית במסגרת גביע ברזיל. ב-13 ביוני 2024 חתם גילרמה לחמש שנים בוסטהאם יונייטד. מדיה וקבצים בנושא לואיס גילרמה בוויקישיתוף לואיס גילרמה, ברשת החברתית אינסטגרם לואיס גילרמה, באתר Transfermarkt לואיס גילרמה, באתר Soccerway לואיס גילרמה, באתר BDFutbol לואיס גילרמה, באתר WorldFootball.net לואיס גילרמה, באתר FootballDatabase.eu Do choro no teste à estreia: como Luis Guilherme se preparou para o profissional do Palmeiras, globo ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "לואיס גילרמה".
סלובודן רובזיץ'

סלובודן רובזיץ' (נולד ב-21 במרץ 2000) הוא כדורגלן מונטנגרי-סרבי המשחק כבלם במועדון הסקוטי אברדין ובנבחרת מונטנגרו. רובזיץ' התחיל את הקריירה שלו בוויוודינה לפני שחתם על החוזה המקצועני הראשון שלו עם צ'וקאריצ'קי. אחרי תקופה עם ארדה קרדז'אלי, הוא חזר לנובי פאזאר בינואר 2022, וחתם על חוזה לשנתיים. ביולי 2023 הצטרף לאברדין מהפרמייר ליג הסקוטי תמורת סכום שלא פורסם, וחתם על חוזה ל-3 שנים עם אופציה לשנה רביעית. רובז'יץ', יליד סרביה, הוא ממוצא מונטנגרי מניקשיץ' מצד אמו. באוקטובר 2023 זומן לראשונה לסגל נבחרת מונטנגרו. הוא ערך את הופעת הבכורה שלו במשחק ידידות נגד לבנון ב-12 באוקטובר. ב-19 בנובמבר כבש את שערו הראשון בנבחרת בהפסד 3-1 להונגריה במוקדמות יורו 2024. Slobodan Rubezic: Aberdeen sign centre-half from Novi Pazar, bbc Rubezic on target for Montenegro, bbc סלובודן רובזיץ', באתר Transfermarkt סלובודן רובזיץ', באתר Fussballdaten.de (בגרמנית) סלובודן רובזיץ', באתר Soccerway סלובודן רובזיץ', באתר BDFutbol סלובודן רובזיץ', באתר WorldFootball.net סלובודן רובזיץ', באתר National Football Teams סלובודן רובזיץ', באתר FootballDatabase.eu סלובודן רובזיץ', באתר ESPN ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סלובודן רובזיץ'".
סומאר

 סומאר (בפרסית: سومار) הוא טיל שיוט איראני ארוך טווח. הטיל נקרא על שם הכפר סומאר, שכל תושביו נהרגו כאשר משטרו של סדאם חוסיין תקף את הכפר באמצעות נשק כימי. ככל הנראה, הטיל מבוסס על הטיל Kh-55 הרוסי/סובייטי, שנמכר לאיראן על ידי אוקראינה, באופן בלתי חוקי, בשנת 2001. הטיל נחשף לראשונה בשנת 2015. לטיל יש יכולת לשאת ראש נפץ גרעיני. החלטות האו"ם הקשורות לנשק גרעיני באיראן התעלמו מיכולתו של הנשק לשאת ראש נפץ גרעיני. ח'ליג' פארס מדיה וקבצים בנושא סומאר בוויקישיתוף http://missilethreat.csis.org/missile/soumar/ CSIS Missile Threat - Soumar "Iran unveils new long-range cruise missile". Haaretz. 2015-03-08. נבדק ב-2015-03-08. Ruhe, Jonathan; Fleisher, Blake (2016-02-21). "The Overlooked Iranian Missile Threat". Wall Street Journal. ISSN 0099-9660. נבדק ב-2017-02-02.
חות'

חות' (בערבית: حوث) היא עיירה במחוז עמראן, בתימן ובירתו של תת-המחוז חות'. העיירה נמצאת בין צנעא לסעדה, על רמה מצפון למישור אל בואן. לפי הסופר מהמאה ה-10 אל חמדאני, העיירה נקראת על שם "עבדולה אל סאבי" שנקרא גם חות' והשתייך לשבט חשיד. על שם העיר נקרא השבט חות'ים וכך גם השטח ששייך לשבט. כיום העיר משמשת כבירה של השבט. בימי הביינים שימשה העיר ככל הנראה יותר כנקודת עצירה בדרך בין צנעא לסעדה מאשר כנקודה אסטרטגית או כמרכז שלטוני. חות'ים (שבט) מדיה וקבצים בנושא חות' בוויקישיתוף GeoNames.org, www.geonames.org
גורמן

האם התכוונתם ל... אמנדה גורמן – משוררת ופעילה חברתית אמריקאית ברן גורמן – שחקן בריטי גבריאל גורמן – רופא ישראלי מרק גורמן – כדורגלן קזחי-ישראלי גרמן
נפש אחת

נפש אחת (אנגלית: One Life) הוא סרט דרמה בריטי משנת 2023 המגולל את סיפורו של ניקולס וינטון בימי ערב מלחמת העולם השנייה ותחילתה, בכיכובם של אנתוני הופקינס וג'וני פלין בתור וינטון. הסרט עוקב אחר וינטון המבוגר כשהוא מסתכל אחורה על מאמציו בעברו לעזור לקבוצות של ילדים פליטים בצ'כוסלובקיה הכבושה בידי הגרמנים לצאת מצ'כוסלובקיה לבריטניה במסגרת הקינדרטרנספורט, זמן קצר לפני השתלטות הנאצים על המדינה בתחילת מלחמת העולם השנייה. הסרט הוקרן בבכורה עולמית בפסטיבל הסרטים הבינלאומי של טורונטו ב-9 בספטמבר 2023, והבכורה האירופית שלו בפסטיבל לונדון 2023, בישראל הסרט פתח את "שבוע הקולנוע היהודי" בסינמטק ירושלים בדצמבר 2023. שם הסרט "נפש אחת" מבוסס על אמרת חז"ל "כל המקיים נפש אחת כאילו קיים עולם מלא". זמן קצר לפני חג המולד של 1938 קיבל וינטון טלפון מחברו הטוב מרטין בלייק, שכמוהו היה חבר במפלגת הלייבור, שהזמין אותו להגיע לפראג והפך אותו לראש המשרד בפראג של הוועד הבריטי לפליטים מצ'כוסלובקיה (BCRC). בפראג וינטון מתוודע למצב הקשה של הפליטים, רובם יהודים שנמלטו מחבל הסודטים עם סיפוח החבל לגרמניה על ידי הנאצים. וינטון הביע את נכונותו להשתתף בהצלת ילדים. ביחד עם אמו בבט, הוא מתגבר על מכשולים ביורוקרטיים בממשל הבריטי, מוצא משפחות אומנה בריטיות לילדים ואוסף כסף לצורך המבצע. וינטון מארגן רכבות שמסיעות את הילדים מפראג ובהמשך מביאות אותן לאנגליה. שמונה רכבות כאלו הוא הספיק לארגן ולהציל 669 ילדים. הרכבת התשיעית ועליה 250 ילדים לא יצאה בסוף לדרך עקב כניסת הנאצים לצ'כוסלובקיה. הסרט מתאר את חייו של וינטון בהיותו איש מבוגר המצפה לנכדה ראשונה. עקב דרישתה של אשתו לסידור מחדש של הדירה וזריקת חפצים מיותרים, הוא מנסה לחשוב מה לעשות עם מחברת גדולה המתעדת את הצלת הילדים. במחברת זו נמצאים תמונותיהם ומכתבים הנוגעים לפרשה. ידידו מפנה אותו לבטי מקסוול - היסטוריונית צרפתית הנשואה לאיל העיתונות רוברט מקסוול. הוא נפגש עימה ומשאיר את המסמכים בידה. היא דואגת לפרסום הפרשה בעיתונות ובהמשך וינטון מתארח בתוכנית "אלו החיים" (That’s Life!) שם הוא פוגש בהפתעה לראשונה רבים מהאנשים שהיו ילדים בעת שהציל. בסרט משולבים קטעי זכרונות שלו בהיותו אדם צעיר ונמרץ שמוסר את כולו למען מטרת הצלת הילדים. אנטוני הופקינס – ניקולס וינטון (המבוגר) ג'וני פלין - ניקולס וינטון (הצעיר) הלנה בונהם קרטר – בבט וינטון לנה אולין – גרטה וינטון ג'ונתן פרייס – מרטין בלייק (המבוגר) רומולה גראי – דורין וורינר אלכס שארפ – טרוור צ'דוויק סמנתה ספירו – אסתר ראנצן המבקר אורון שמיר מתייחס לסרט כאל "עוד סרט שמערבב קיטש עם שואה". לטענתו הסרט משתייך לתת ז'אנר של "קיטשואה" (קיטש ושואה). הופעתו של אנתוני הופקינס מתוארת כ "עדינה ומלאת רוך כשם שהיא רבת רושם והוד". וינסטון אינו מוכר כחסיד אומות העולם משום שמוצאו יהודי, ומסמכי תיעוד של פעילותו מצויים כיום ביד ושם. "נפש אחת", במסד הנתונים הקולנועיים IMDb (באנגלית) "נפש אחת", באתר AllMovie (באנגלית) "נפש אחת", באתר Rotten Tomatoes (באנגלית) "נפש אחת", באתר Metacritic (באנגלית) "נפש אחת", במסד הנתונים הקולנועיים KinoPoisk (ברוסית) אדריאן הניגן, הבמאי ג'יימס הוז: "רציתי להימנע מסרט שואה שהוא פורנו־רחמים", באתר הארץ, 25 במרץ 2024 אורון שמיר, "נפש אחת": עוד סרט שמערבב קיטש בשואה, באתר הארץ, ‏28 במרץ 2024
פשירט

פַשִיְרט (בהונגרית: Fasírt) היא קציצת בשר ואחת ממנות הבשר הנפוצות ביותר בהונגריה. הפשירט עשויה בדרך כלל מבשר חזיר, בקר או הודו קצוץ או טחון גס, ביצה ולחמניות מקמח לבן ספוגות במים שנסחטו. הפשירט מטוגנת בשמן או בשומן, אבל במקומות אחרים בעולם מכינים אותה גם על גריל (מזכיר קבב). הפשירט הוא אחת התוספות הפופולריות ביותר לפוזלק. המנה שהייתה עשויה מבשר טחון מתובל מאוד הייתה מוכרת כבר בימי קדם. המאסטר שף הרומי ומחבר ספרי הבישול מרקוס גאביוס אפיקיוס הכין אותו לפי המתכון הבא: "הסר את סיבי השריר מהמולים המבושלים, חתך אותם לחתיכות קטנות מאוד, ואז ערבב אותם עם קמח כוסמין מבושל, ביצים, פלפל שחור וגארום. לאחר לישה תכין ממנו כדורים קטנים עם צנוברים ופלפל שחור באמצע." לפי המחבר ולפי ספר הבישול המיוחס לו מהמאה ה-1, הרומאים הכינו קציצות גם מדיונון, תמנון, שרימפס, סרטן, מח, רכיכות וכמובן בשר, עוף, טווס, חזיר וארנב. לפי אפיקיוס, הבשר הקצוץ מהסוג הזה המשובח ביותר היה עשוי מטווס. ההכנה הייתה דומה מאוד לפשטידות הבשר של היום. המרכיבים לבשר הקצוץ דק היה עם ביצים ולחם ספוג ביין אדום. מקור השם ההונגרי של המנה מהפועל הגרמני faschieren וגרסת התואר (faschiert) היא טחון או קצוץ, וייתכן שהוא נכנס לאוצר המילים ההונגרי לאחר ששמעו את הביטוי הגרמני האוסטרי faschiertes fleisch (בשר חתוך). בסלובקית המאכל נקרא בשם דומה: "פשירקה". קיימות אינספור גרסאות של קציץ הבשר, החל בגודל של אגוז מלך, אפילו "קציץ בחתיכה אחת (בדומה ל"קלופס") העשוי מבשר טחון, כלומר גודל בשר טחון כרולדת קציצות בשר מוארכת שנאפית בחתיכה אחת. אנשים רבים מסבירים את השם בשר חתוך או קצוץ בכך שהבשר הדרוש למנה לא נטחן מזמן, אלא נחתך לחתיכות קטנות, או לקוביות, וכך הוכנה מסת הבשר. לדברי אחרים, בניגוד לפשירט, הם לא הכינו ממרכיבי הלישה קציצות בשר קטנות, אלא טיגנו את המסה ביחד ולאחר מכן חתכו אותה להגשה לפרוסות דקות.  Gerendeli 2006: Gerendeli György: Fasírtban és partiban XXVIII. ÉVFOLYAM 1. SZÁM 2006. FEBRUÁR Édes anyanyelvünk (PDF) Györffy 2003: Györffy Miklós: Német-magyar kulturális szótár מסת"ב 9789631352221, Kiadó: CORVINA KIADÓ KFT, 2003 Stefánia vagdalt: Tutitippek.hu: Stefánia vagdalt https://web.archive.org/web/20110502132324/http://www.tutitippek.hu/blog/stefania-vagdalt.php מדיה וקבצים בנושא פשירט בוויקישיתוף בשר טחון, קציצות, קציצות 220 מתכונים על קציצות (בהונגרית) ספר בישול: קציצות מתכונים בנושא (באנגלית) כל בשר קצוץ הוא פשירט, אבל לא כל פשירט הוא בשר קצוץ, באתר Origo.hu Fasírt és vagdalt receptek (Marcus Gavius Apicius – Szakácskönyv a római korból, Enciklopédia Kiadó, Budapest, 1996) Berecz Edgár: Német-osztrák hatások az erdélyi magyar konyhamûvészetben(הקישור אינו פעיל, 2022-01)
הכדורגלן האסטוני של השנה

הכדורגלן האסטוני של השנה (באסטונית: Eesti aasta parim jalgpallur) הוא פרס שנתי באסטוניה, המוענק לכדורגלן (בעל אזרחות אסטונית) המצטיין במהלך השנה הקלנדרית. רגנאר קלבאן מחזיק בשיא הזכיות בפרס - 7 פעמים. אתר האינטרנט הרשמי של הכדורגלן האסטוני של השנה
אורניה לבנת שוליים

אורניה לבנת שוליים, היא פטריה נקבובית מהסוג Suillus במשפחת ה־Suillaceae . היא גדלה ביערות אורן על חוף הים התיכון בדרום אירופה. הפטרייה יחסית נדירה בישראל. יוצרת חיי שותפות עם אורן ירושלמי או אורן הצנובר. גדלה בודדת או בקבוצות בחודשי החורף. קוטר הכובע 5–12 ס"מ, בתחילה כיפתי, עם הזמן הופך לקמור או קמור-שטוח, לפעמים שקוע במקצת במרכזו. שכבת העור עבה, קרומית, חלקה, מתקלפת בקלות מבשר הכובע, צבעה בתחילה לבנבן או שנהב, עם הזמן מכוסה בכתמים בצבע אוקר, חום-בהיר או חום, לפעמים צבעה הופך לחום, אך השוליים בדרך כלל בהירים יותר. הצינורות קצרים, מוצקים, בקושי מתנתקים מבשר הכובע, צבעם צהוב-חיוור, לאחר מכן צהוב-אוקר או צהוב-זיתי. הנקבים די קטנים, מעוגלים או מצולעים, בתחילה כמעט לבנים או צהובים-חיוורים, לאחר מכן צהובים, צהובים-זיתיים או בצבע צהוב-אוקר. בגיל צעיר הנקבים מפרישים טיפות נוזל חלבי. הרגל גלילית, קצרה יחסית, גובהה 3–7 ס"מ, עוביה 1–2 ס"מ, בתחילה עבה יותר, עם הזמן הולכת צרה וארוכה יותר, הולכת צרה לעבר הבסיס, חסרת טבעת, צבעה לבנבן, בז' או שנהב, מכוסה בכתמים גרגיריים קטנים ורבים בצבע חום או חום-אדמדם. בשר הפטרייה לבן ומוצק בגיל צעיר, צהבהב מתחת לצינורות, בעת ההבשלה הופך לרך ופריך יותר, צבעו כהה יותר, חום-בהיר. ללא טעם וריח מיוחד. הנבגים 8-12*3-5 מיקרון בגודלם. מדיה וקבצים בנושא אורניה לבנת שוליים בוויקישיתוף אורניה לבנת שוליים, באתר NCBI (באנגלית) אורניה לבנת שוליים, באתר האנציקלופדיה של החיים (באנגלית) אורניה לבנת שוליים, באתר GBIF (באנגלית) אורניה לבנת שוליים, באתר mushrooms.org.il ערך זה הוא קצרמר בנושא בוטניקה. אתם מוזמנים לתרום לוויקיפדיה ולהרחיב אותו.